Държавен вестник, бр. 13, 2021 г., стр. 143

БРОЙ  13	
Д Ъ Р Ж А В Е Н  В Е С Т Н И К 	
СТР.  143  
не се предвиждат защитни прегради, които 
пречат на видимостта на зрителите или на 
телевизионните камери.
2. Устройство на стрелбището за биатлон 
(фиг. 3)
2.1. Дистанция за стрелба
Дистанцията за стрелба е разстоянието 
между предния край на рубежа за стрелба и 
линията на мишените и е 50 m +/- 1 m.
2.2. Разполагане на стрелковите позиции в 
зависимост от положението за стрелба
По посоката на стрелба дясната половина 
от стрелбището е за стрелба в положение 
„Легнал“, а лявата половина – за стрелба 
в положение „Прав“. Това разпределение 
трябва да е показано ясно на състезателите 
чрез табелки. Изключение от тази дясна и 
лява конфигурация се допуска за дисципли­
ните „ПРЕСЛЕДВАНЕ“, „МАСОВ СТАРТ“ 
и „ЩАФЕТА“, когато състезателите стрелят 
от всички коридори в положение „Легнал“ 
и „Прав“.
2.3. Вход и изход на стрелбището (зоната 
за стрелба)
Стрелбището за биатлон се устройва така, 
че по време на тренировка и състезание със­
тезателите да влизат от лявата и да излизат 
от дясната страна.
2.4. Ниво на стрелковите площадки
Повърхността на рубежа за стрелба и по­
върхността, на която са разположени мише­
ните, се предвиждат при възможност на едно 
ниво. Рубежът за стрелба и повърхността, на 
която са разположени мишените, трябва да 
са на по-високо ниво от площта между тях с 
най-малко 30 cm.
2.5. Пространствени конфигурации
В задната част на стрелбището се предвижда 
оградена зона с широчина 10 – 12 m (рубеж за 
стрелба), измерена назад от ръба на линията 
за стрелба и простираща се по дължината на 
цялата задна част на стрелбището. Тази зона 
е запазена за състезатели, официални лица 
и членове на журитата. Зад рубежа за стрел­
ба се предвижда оградена зона с широчина 
най-малко 2 m, предназначена за членове от 
екипа на всеки отбор. Зоната се конфигури­
ра така, че членовете на екипа на отбора да 
виждат добре мишените и зоната на рубежа за 
стрелба. Зад зоната за треньори се предвижда 
зона от 1,5 m по широчината на стрелбището, 
предназначена основно за представители на 
средствата за масово осведомяване.
3. Рубеж за стрелба
Рубеж за стрелба е зоната в задната част 
на стрелбището, където състезателите стрелят 
от положение „Легнал“ и „Прав“. Рубежът 
трябва да е покрит изцяло със сняг, отъп­
кан, равен, почистен и да не е заледен, като 
цялата площ, използвана от състезателите 
по време на състезанието, трябва да е равна. 
(При провеждане на тренировки и състезания 
по летен биатлон зоната на рубежа може да 
бъде подравнена с озеленена земна маса, с 
асфалт или бетон.)
3.1. Стрелкови коридори
Рубежът за стрелба е разделен на стрел­
кови коридори, от които състезателят стре­
ля. Всеки стрелкови коридор е с широчина 
2,75 – 3,00 m. Широчината на всеки коридор 
трябва да е маркирана и от двете страни по 
дължината на коридора от стрелковия ру­
беж до мишените с дъски с червен цвят на 
разстояние 1,5 m една от друга и потъващи 
в снега най-малко 2 cm под повърхността. И 
двете страни на всеки коридор се маркират 
от рубежа до мишените със седем Т-образни 
указателни табели с широчина не повече от 
0,20 m и с височина 0,15 m с цветове, съвпа­
дащи с фоновия цвят на номера на мишените, 
които ясно определят коридора, но не пречат 
на стрелбата. Минималното разстояние между 
външния край на най-левия и десен коридор 
и началото на обезопасяващите съоръжения, 
с които те граничат, е 3 m. Това разстояние 
трябва да се поддържа от рубежа до мишените.
3.2. Постелки за стрелба
За стрелба в положение „Легнал“ и „Прав“ 
се поставят постелки пред всеки коридор за 
стрелба на рубежа. За всички състезания на 
Международния съюз по биатлон (МСБ) по­
стелките трябва да са с размери 2,00 x 1,50 m 
и с дебелина 1 – 2 cm и да са изработени от 
синтетични или естествени влакна с груба и 
нехлъзгаща се повърхност.
4. Мишени
4.1. Мишените, които се използват за 
биатлон, са метални и хартиени и трябва да 
отговарят на изискванията на МСБ. За всич­
ки състезания на МСБ се осигуряват най-
малко 30 коридора за стрелба и мишени. За 
използваните мишени за зимни олимпийски 
игри, световни първенства и световни купи 
се осигурява възможност за дистанционно 
презареждане (без въже).
4.2. Поддръжка на мишените
Мишените се поддържат и настройват така, 
че да са в съответствие с инструкциите на 
производителя.
4.3. Разполагане на мишените
Мишените се разполагат подравнени в 
права линия, успоредно на предния ръб на 
рубежа за стрелба. Те се подравняват във 
всички посоки и се поставят така, че да са 
по средата на широчината на коридора. Ми­
шените не трябва да се отклоняват настрани 
повече от 1° от десния ъгъл на коридорите за 
стрелба. Центърът на мишената трябва да е 
на височина 80 – 100 cm от повърхността на 
рубежа за стрелба.
4.4. Фон на мишената
Фонът зад мишените – от повърхността 
на площадката до 1 m над горния ръб на 
мишената, се оцветява в бяло.